બીજી બાજુ સબરીમાલા અને ફટાકડા ફોડવા જેવા મામલે કે પ્રદૂષણના મામલે પણ નિર્ણયો ચૂંટાયેલા પ્રતિનિધિઓએ કરવાના હતા, પણ નિર્ણયો સુપ્રીમ કોર્ટે આપ્યા છે. તેમાં સબરીમાલામાં કેટલાક સ્થાપિત હિતોનો ગરાસ લૂંટાઈ ગયો છે એટલે વિરોધ થઈ રહ્યો છે. ધાર્મિક સ્થાનો પણ કબજો રાખવા માગતા, વર્ણવ્યવસ્થા આડકતરી રીતે ચાલતી રહે તેવું ઇચ્છતા અને સ્ત્રીઓને અપવિત્ર ગણાવતી પ્રાચીન માનસિકતાને અકબંધ રાખવા માગતા તત્ત્વોએ સબરીમાલાના નિર્ણયનો વિરોધ કર્યો છે.